**Kentän laidalla** on Yle TV1 -kanavalla alkukesästä 2021 ensiesitetty, turkulaisista jalkapallojunioreista ja heidän vanhemmistaan kertova 8-osainen aikuisten draamasarja. Annina Holmbergin käsikirjoittama ja Lauri Nurksen ohjaama minisarja perustuu tuottaja Mats Långbackan alkuperäisideaan.

Juoni
-----

Kunnianhimoinen fysioterapeutti Erika Jalava valitaan appiukkonsa Esko-Juhanin perustaman jalkapalloseuran 12-vuotiaiden poikien edustusjoukkueen uudeksi joukkueenjohtajaksi kaavoihin kangistuneen Artsi Kovasen tilalle. Valmentajiksi Esko-Juhani hankkii ensin leppoisan savolaisen Villen ja sitten tiukan ruotsalaisammattilaisen Nallen. Erika ei ymmärrä poikansa Marlonin olevan lahjakas jalkapallon lisäksi myös musiikissa, mutta onneksi isä Tuomas, kaverit ja YouTube-seuraajat ymmärtävät. Ruotsista muuttanut turkkilainen ravintoloitsijaperhe kipuilee kulttuurien yhteentörmäyksessä. Ravintolan osakkaaksi tulee jalkapalloseuran rahoittaja Helge Cadenius, jonka vaimo Vanessa vaarantaa ideoineen ravintolan kannattavuuden. Joukkueen kiltti huoltaja Lasse Heiskanen miettii valintaa uravaimonsa Kristiinan ja herttaisen mutta epävakaan kuvataiteilijan Lumikin välillä, jonka kummityttö Julia pelaa poikien joukkueessa.

Rooleissa
---------

|  |  |  |
| --- | --- | --- |
|  Mervi Takatalo  | … |  Erika Jalava
  |
|  Peter Kanerva  | … |  Tuomas Jalava
  |
|  Elliot Waselius  | … |  Marlon Jalava
  |
|  Emilia Reponen  | … |  Iris Jalava
  |
|  Tapio Liinoja  | … |  Esko-Juhani Jalava
  |
|  Jaana Saarinen  | … |  Tove Jalava
  |
|  Mikko Kouki  | … |  Artsi Kovanen
  |
|  Laura Malmivaara  | … |  Kristiina Heiskanen
  |
|  Aaro Wichmann  | … |  Lasse Heiskanen
  |
|  Mats Långbacka  | … |  Helge Cadenius
  |
|  Cecilia Paul  | … |  Vanessa Cadenius
  |
|  Helmi-Leena Nummela  | … |  Lumikki Sydänmaa
  |
|  Peppi Hannula  | … |  Julia Blomqvist
  |
|  Thomas Hanzon  | … |  Björn "Nalle" Andersson
  |
|  Mazdak Nassir  | … |  Murat Zaribas
  |
|  Vida Koivumäki  | … |  Sabine Zaribas
  |
|  Klaus Bianque  | … |  Emre Zaribas
  |
|  Akseli Kouki  | … |  Ville Tirkkonen
  |
|  Jarmo Mäkinen  | … |  Ove Lindström
  |
|  Eero Milonoff  | … |  Reine Lindström
  |
|  Tuuli Mattila  | … |  Laura Blomqvist
  |
|  Aaro Antonen  | … |  Atte Kovanen  |

Tuotanto
--------

Sarja kuvattiin lokakuusta 2019 kesään 2020 saakka. Keskeisiä tapahtumapaikkoja ovat Turun Port Arthurin puutalomiljöö, Vanha Suurtori, Turun keskuspaloasema ja Turun Urheilupuisto.

Vastaanotto
-----------

*Helsingin Sanomien* Laura Kytölä piti uutuussarjaa henkilökaartiltaan keskiluokkaisena ja heteronormatiivisena, mutta kirjoitti tarinan silti sisältävän monia "haasteita ja kuolemansyntejä ylpeydestä himoon ja ahneuteen, perheen salaisuuksista mielenterveys- ja rahaongelmiin". Hänestä tekijöiden kokemusasiantuntijuus jalkapallovanhempina näkyy lopputuloksessa, ja Lauri Nurksen vetävä ohjaus tuo sarjaan huumoria ja trillerimäisiäkin juonteita. *Seura*-lehden Pekka Erosen mielestä sarjan tekijät ja näyttelijät ovat päteviä, mutta kerronnan tempo liian "kävelyvauhtista".

Lähteet
-------

1. 1 2 3  Kytölä, Laura: Kotimainen Kentän laidalla -sarja on piristävän erilainen kuvaus futisvanhempien valtataisteluista.  *Helsingin Sanomat*, 23.5.2021. Digilehti (maksullinen). Viitattu 23.5.2021.
2. ↑  Kentän laidalla *Yle Areena*. Viitattu 24.5.2021.
3. 1 2  Halonen, Anna-Maija: Kentän laidalla kilpailu on kovempaa - draamasarja jalkapallovanhemmista *yle.fi*.  9.11.2019. Viitattu 23.5.2021.
4. ↑  Eronen, Pekka: Kotimainen Kentän laidalla -draamasarja seuraa jalkapallovanhempia *Seura*.  23.5.2021. Viitattu 24.5.2021.

Aiheesta muualla
----------------

* Sarjan jaksot Yle Areenassa, katsottavissa toukokuuhun 2031 saakka